Jay Cutler

Jay Cutler (* 3. august 1973, Worcester, Massachusetts, USA) je profesionálny IFBB kulturista, štvornásobný víťaz titulu Mr. Olympia (2006, 2007, 2009 a 2010).

 Životopis 
Jay Isaac Cutler sa narodil 3. Augusta vo Worcesteri (Massachusetts, USA) a vyrastal v malom meste zvanom Sterling. Má troch bratov a tri sestry a je najmladším zo všetkých siedmich detí. Mal aktívne detstvo, pracoval na rodinnej farme, kde o fyzickú prácu nebola núdza. Na strednej škole hrával futbal a aj sa rád bicykloval. V roku 1993 skončil štúdium trestného práva v Quinsigamond Community College.

S tréningom začal práve na svojich 18. narodeninách v roku 1991. V začiatkoch chcel len lepšie vyzerať, ale začal robiť rýchle pokroky, tak sa zúčastnil prvej súťaže. Rok po tréningu zvíťazil na Teen Nationals v Releighu a to ho naštartovalo do ďalších súťaží. V tom čase sa s priateľkou Kerry  (s ktorou sa v roku 1998 oženil) presťahoval do Worcesteru a začal pracovať k dosiahnutiu profesionálneho statusu.

V roku 1994 sa stretol s miestnym kulturistom a obchodníkom Bruce Vartanianom, ktorý mu pomohol k dosiahnutiu cieľa. Naplnilo sa to v roku 1996 víťazstvom na súťaži Nationals a dostal pro kartu. Na rok 1997 si dal pauzu od súťaží a v roku 1998 debutoval na Night of Champions v New Yorku a obsadil 11. priečku. V roku 1999 sa vrátil k svojim starým metódam v tréningu a diéte. Vyplatilo sa mu to, pretože na súťaži Pro Ironman Invitational skončil 3. a na súťaži Arnold Classic 4.

Toho istého roku skončil na svojej premiérovej Mr. Olympia na 15. mieste. O rok neskôr dosiahol svoje prvé víťazstvo na profesionálnych súťažiach, keď vyhral Night of Champions a na Mr. Olympia skončil 8. Svoju perspektívu ukázal na pretekoch Anglickej a Talianskej Grand Prix víťazstvami nad výborným Ronnie Colemanom.

V novembri roku 2000 začal spoluprácu s firmou ISS Research, ktorá ho začala pripravovať na nasledujúce súťaže. V roku 2001 skončil na Mr. Olympia 2. za Ronnie Colemanom a v roku 2002 triumfoval na Arnold Classic. Rok 2003 označovali žurnalisti ,,Rok Jaya Cutlera ” pretože vyhral na súťažiach Ironman Pro Invitational, Arnold Classic, San Francisco Pro Invitational, popritom ešte vyhral Anglickú a Holandskú Grand Prix. Na víťazstvo na prestížnej Olympii ale stále čakal v tieni Ronnieho Colemana.

V decembri roku 2003 začal spolupracovať s výrobcom suplementov MuscleTech Research and Development . Po štyroch druhých miestach na Mr. Olympia sa dočkal v roku 2006, keď porazil 8 – násobného šamióna Ronnieho Colemana. V roku 2007 médiá čakali súboj Cutler – Coleman, ale výsledkom bolo víťazstvo Cutlera a 4. miesto Colemana, ktorý ohlásil dočasný odchod zo súťaží. V roku 2008 chcel Cutler zavŕšiť hetrik ale prekazil mu to tentoraz Dexter Jackson.

Na ďalšie súťaže sa pripravuje vo svojom sídle v Las Vegas, kde donedávna žil v spoločnosti manželky Kerry, s ktorou sa rozviedol. Má za cieľ sa vrátiť opäť na 1. miesto v svetovej kulturistike.

 Najväčšie úspechy 
 2000 IFBB Night of Champions
 2002 IFBB Arnold Classic
 2003 IFBB IronMan Pro Invitational
 2003 IFBB Arnold Classic
 2003 IFBB San Francisco Pro Invitational
 2003 IFBB Grand Prix England
 2003 IFBB Grand Prix Holland
 2004 IFBB Arnold Classic
 2006 IFBB Mr. Olympia
 2006 IFBB Grand Prix Austria 
 2006 IFBB Grand Prix Romania
 2006 IFBB Grand Prix Holland
 2007 IFBB Mr. Olympia
 2009 IFBB Mr. Olympia
 2010 IFBB Mr. Olympia

 Externé odkazy 
 Oficiálna stránka

Kategória:Kulturisti USA
Kategória:Osobnosti z Worcesteru (Massachusetts)